24 Timer (sæson 1)

Sæson 1 eller "Dag 1" af tv-serien "24 Timer" blev sendt på amerikansk tv for første gang d. 6. november 2001. Døgnet starter midnat PST, på dagen for det præsidentielle primærvalg i Californien.

Starten af et afsnit 

Hvert afsnit i sæsonen indledes med tallet "24" (som digitaltal) hurtigt accelererende og samtidig glimtrende dukker op på skærmen, til en lettere metallisk lyd.

Afsnit 1 til afsnit 7 

Fra og med det først afsnit til og med det syvende afsnit går man direkte fra, at tallet er dukket op på skærmen til, at man hører Jack Bauers stemme sige:

som oversat til dansk betyder

Tidspunkterne ændrer sig med afsnittene. Det ovenover er fra det første afsnit, som foregår mellem midnat og klokken 1. Næste afsnits intro ville så være med "... between 1.00 a.m. and 2.00 a.m. ..." – "... mellem klokken 1.00 og klokken 2.00 ...".

Afsnit 8 til afsnit 24 

Fra og med det ottende afsnit til den var slut, gik man fra da tallet er dukket op på skærmen til en remse for at opsummere, hvad der er sket. Dette er unikt for denne sæson, da man fra og med anden sæson valgte at køre en 1,5-2 minutter lang videosekvens med det vigtigste fra de forrige afsnit.
Remsen lyder første gang:

Frit oversat til dansk lyder det:

Som dagen skrider frem, som diverse forløb ændres og andet sker, ændres denne remse ligeledes. For eksempel ændres "My teenage daughter is missing" til "My wife and daughter have been kidnapped", da Jack Bauers kone og datter bliver kidnappet (på dansk blev "Min teenage datter er forsvundet" til "Min kone og min datter er blevet kidnappet").

Efter denne remse er blevet fremsagt, går man da over til at få at vide mellem hvilket klokkeslæt det følgende afsnit foregår, på samme måde som i de første syv afsnit.

Sæson overblik 

Dag 1 finder sted på dagen for et fiktivt præsidentielt primærvalg i delstaten Californien.

Sæsonens hovedplot involverer et attentatforsøg på præsidentkandidat og senator David Palmer. Handlingen foregår primært i byen Los Angeles, med få smuttere til andre byer og lande. Den centrale person er Jack Bauer, et tidligere af medlem af eliteenheden Delta Force, som nu leder Counter Terrorist Unit (CTU), et føderalt bureau, der har til opgave at stoppe terror i USA. Da handlingen foregår i Los Angeles, er det da også CTU Los Angeles man følger.
Bauer bliver professionelt involveret, da CTU får til opgave at optrævle og stoppe terroristgruppen bag attentatforsøget på præsidentkandidaten, men bliver også personligt involveret da hans kone, Teri Bauer, og datter, Kimberly Bauer, bliver kidnappet af mændene bag attentatforsøget.

Sæsonen kan deles ind i to dele:
 Den første del (fra og med det første afsnit til og med det 13. afsnit) involverer en terroristgruppe, der forsøger at få kontrol over Jack Bauer, og søger at tvinge ham til at dræbe præsidentkandidat Palmer, ved at kidnappe Bauer's kone og datter. Det ender med, at Bauer både redder sin familie og præsidentkandidaten.
 I den anden del (fra og med det 14. afsnit til og med det 24. afsnit) bliver de rigtige bagmænd afsløret, og de fortsætter med deres planer for at dræbe den valgte, men ikke indsvorne, præsident og Bauer familien. 

Grunden til at sæsonen kan deles sådan ind er, at tv-stationen Fox kun startede med at bestille 13 afsnit af serien – frem til den succesfulde redning af Jack Bauers familie. Det blev koordineret sådan, at det kunne bruges som afslutningen, hvis ikke serien blev fornyet.

Delplot 
Seriens synsvinkel skifter mellem de fem større personer: Jack Bauer, Teri Bauer, Nina Myers, Kimberly Bauer og David Palmer, og en anden person – Mandy i de første 3 timer, efterfulgt af Ira Gaines, Alexis Drazen og til sidst Victor Drazen. Dagens begivenheder – både de igangværende og forholdene mellem de fem større personer og deres omgangskreds – danner basis for sæsonens delplot:
 En dobbeltagent hos CTU saboterer indsatsen, for at støtte terroristerne – men det viser sig ikke at være den først antagede.
 Jack Bauer kommer i en situation, hvor han skal finde sin personlige definition af kompromis.
 Bauer familien genopbygger deres forhold, da Jack er flyttet hjem, efter at have været separeret fra Teri i seks måneder.
 Der er spændinger mellem Bauer og hans næstkommanderende og tidligere kæreste, Nina Myers, og Myers' nuværende kæreste, den tredjekommanderende Tony Almeida.
 En politisk skandale truer med at bryde ud, da en psykiater, der arbejdede med senator David Palmers søn, Keith Palmer, efter at Keiths søster er blevet voldtaget, truer med at lække det til medierne, at Keith slog den mand, der syv år forinden havde voldtaget Keiths søster, ihjel.
 Kim har et kompliceret forhold med hendes ene kidnapper, Rick Allen, der har misforstået hele situationen.
 Teri får hukommelsestab, da hun tror, at hendes datter Kimberly Bauer er blevet dræbt i et biluheld.
 Bauer bliver tvunget til at udholde store personlige kvaler, da hans familie er i fare, han bliver selv anklaget (men senere frikendt) for mordforsøget på senator David Palmer og til sidst at finde den reelle dobbeltagent i CTU.

Referat 
Dag 1 starter og ender midnat PST. Den første halvdel af sæsonen fokuserer på indsatsen for at stoppe en terroristgruppe ledet af Ira Gaines, hvis mål er at dræbe præsidentkandidaten David Palmer. De kidnapper Jack Bauers kone og datter, i et forsøg på at tvinge ham til at hjælpe med attentatet, og samtidig få det til at fremstå som om, at Jack Bauer er bagmanden. Bauer formår dog at overvinde terroristgruppen samtidig med, at han redder sin kone og datter, men det giver ham blot information om endnu en gruppe af terrorister, der havde ansat den første gruppe. Den anden terroristgrupper er styret af dem, der er ansvarlige for dagens begivenheder: Andre & Alexis Drazen og deres far, Victor Drazen.

Præcis to år før denne dag blev Jack Bauer – som leder af et elitehold – sendt til Kosovo på ordre fra et kongrespanel, ledet af David Palmer, med den mission, at dræbe Victor Drazen. For at holde Operation Tusmørke fuldstændig sikker, kendte kongrespanelet noget til Jack Bauer og holdet og vice-versa. Derfor kendte Palmer og Bauer ikke noget til hinandens involvering i forløbet to år forinden. Andre & Alexis Drazen fandt ud af at både Palmer og Bauer var involveret i deres fars død (Bauer mentes at være den eneste overlevende fra missionen) og hele dagens plan gik ud på at ramme Jack Bauer, hvor det gjorde mest ondt – hans familie og hans patriotiske følelser for sit land. Præsidentkandidaten Palmer ville være død, Bauer ville være fængslet med en dødsdom for drabet og hans familie ville være død.

I løbet af de sidste afsnit, kommer serien med nye afsløringer og overraskelser. Det viser sog, at Bauer og hans hold kun havde dræbt Victor Drazens dobbeltgænger. Imidlertid havde Drazens kone og datter boet på det hotel, der blev bombet af Bauers hold, og de blev også slået ihjel af bomben. Det gav et "øje for øje" aspekt i handlingen: Drazens familie blev dræbt af Bauer, og derfor skulle Bauers kone og datter dræbes. Det bliver også afsløret, at den rigtige Victor Drazen var en tophemmelig og uofficiel fange af den amerikanske regering. Drazen brødrenes primære mål var at frigøre deres far, Victor Drazen.

Til sidst blev Palmers død forfalsket, for at tilfredsstille Drazen brødrene, og for at lade dem tro, at deres opgave er løst. Drazen familien kidnapper Kimberly Bauer igen, og tilbyder at bytte hendes liv for Jack Bauers. Men Kimberly Bauer undslipper og Drazen familien opdager, at Palmer stadig er i live. Som et sidste desperat forsøg fra Victor Drazen, for at undgå at blive fanget igen, fortæller han sin dobbeltagent i CTU, som viser sig at være Nina Myers, at hun skal ringe til Jack Bauer og fortælle ham, at hans datter er død, og at kystvagten har fundet hendes lig. Drazen ved, at en hævngærrig Bauer vil angribe dem, og han mener, at hans søn Andre Drazen (Alexis er blevet dræbt tidligere) og deres håndlangere er i stand til at dræbe Bauer, når han angriber. Myers er tilbageholdene med at ringe og fortælle Bauer, at hans datter er død, da hun ved, at hvis Drazens plan mislykkes vil Bauer hurtigt finde ud af, at hans datter ikke er død og derfor også vide, at Nina Myers er dobbeltagenten i CTU. På trods af sine forbehold, ringer Myers Bauer op, og fortæller ham, at Kystvagten har fundet Kimberly Bauers lig i havnen. Dette knuser Bauer, han bryder grædende sammen, men samler sig hurtigt og indleder et hævntogt mod Drazen familien.

Drazens plan giver bagslag, den vrede og hævngerrige Jack Bauer dræber Drazens søn og vagter, og samtidig fanger han Victor Drazen og nedlægger ham. Bagefter taler Bauer med en ansat fra Kystvagten for at få lov til at se det lig, de havde fisket op af vandet. Kystvagten oplyser Bauer om, at de ikke har fundet noget lig den nat og han gennemskuer, at Nina Myers er dobbeltagenten. Han ringer til George Mason i CTU, og beder ham om at tilbageholde Nina Myers, men da hun allerede havde hørt, at Bauer overlevede, var hun ved at forberede sin forsvinden ved at slette alle oplysninger om hende. Bauers kone, Teri Bauer, der stadog er meget forvirret, kan ikke forstå, hvorfor Jack Bauer prøver at redde Kimberly Bauer, og da hun så ser Myers, som hun ikke ved er en dobbeltagent, følger hun efter hende for at få svar på hendes spørgsmål. Hun opdager dog, at Myers er dobbeltagent og Myers binder Teri Bauer til en stol. Man hører også Nina Myers over sin telefon få ordrer om, at slå alle ihjel, der ved bare lidt om hvor hun skal flygte hen.
Bauer kommer i sidste øjeblik til CTU og når lige at forhindre Nina Myers i at flygte. Jack Bauer finder Teri Bauer bundet til stolen, med et skud gennem hendes bryst. Sæsonen slutter med at Jack holder sin døde kone i sine arme, mens han grædende fortæller hende, at han er ked af det.
Dette er endnu et unikt øjeblik i serien, idet det er den eneste gang man inde i et reelt afsnit ser billeder af noget, der er sket tidligere.

Sæsonens tidsramme 
Selv om det ikke definitivt er klart, hvilket år handlingen foregår, ved man, at den finder sted under et år med præsidentvalg, på Super Tuesday.

Seriens forfattere har udtalt, at begivenhederne i 24 Timer finder sted i det "evige nu," hvor datoerne ikke er specificeret af serien og begreber om nøjagtig tid og dato er overladt til det ubestemte og ukendte. I afsnit 14 taler David Palmer om en militær operation, der var udført to år tidligere, under Kosovokrigen. NATO og USA var involveret i Kosovokrigen i 1999, det vil placere første sæsons begivenheder til en dag i år 2001.

Plot og drejninger, der påvirker de kommende sæsoner 
 Mordet på Teri Bauer. 
 Forholdet mellem Jack Bauer og David Palmer. 
 Forholdet mellem Bauer og Tony Almeida. 
 Udviklingen af problemer i forholdet mellem Jack og Kim Bauer og sidenhen løsning på samme. 
 Udviklingen af problemer i forholdet mellem David & Sherry Palmer. 
 George Mason bliver direktør for CTU.
 Forholdet mellem George Mason og Jack Bauer.
 Nina Myers bliver afsløret som en spion.

Casting 
Dette er en liste over de mest involverede personer fra sæson 1 Se Liste over personer i 24 Timer for en mere fuldendt liste

Hovedpersoner
 Kiefer Sutherland som Jack Bauer 
 Leslie Hope som Teri Bauer 
 Sarah Clarke som Nina Myers
 Elisha Cuthbert som Kim Bauer
 Dennis Haysbert som Senator David Palmer

Specielle gæstestjerner
 Penny Johnson Jerald som Sherry Palmer
 Carlos Bernard som Tony Almeida
 Richard Burgi som Kevin Carroll
 Lou Diamond Phillips som Mark DeSalvo
 Dennis Hopper som Victor Drazen

Andre
 Mia Kirshner som Mandy
 Michael O'Neill som Richard Walsh
 Xander Berkeley som George Mason
 Daniel Bess som Rick Allen
 Jacqui Maxwell som Janet York
 Karina Arroyave som Jamey Farrell
 Michael Massee som Ira Gaines 
 Glenn Morshower som Aaron Pierce
 Jude Ciccolella som Mike Novick 
 Eric Balfour som Milo Pressman
 Željko Ivanek som Andre Drazen 
 Misha Collins som Alexis Drazen
 Paul Schulze som Ryan Chappelle

Time for time

Eksterne henvisninger 

1